Õllepruuli tänav

Õllepruuli tänav on tänav Tallinnas Kesklinna linnaosas Tõnismäe asumis.Tallinna tänavanimed. KNAB, vaadatud 15.01.2017.

Tänav sai nime hiljemalt 1907. aastal (saksa keeles Brauereistraße). Õllepruuli tänav oli algselt lühike tupiktänav ja enne Teist maailmasõda pikendati seda aga tänapäevase Tuvi pargi kõrvalt Erbe, nüüdse Lõkke tänavani. Tänav kustutati Tallinna tänavate nimekirjast Tallinna Linna Töörahva Saadikute Nõukogu Täitevkomitee otsusega 1958. aastal. Õllepruuli tänava ainsa maja (nr 6) uueks aadressiks sai Tuvi tänav 14b. 
pisi|Suur-Ameerika 12 büroohoone ja Tallinna Tõnismäe Reaalkooli hoone, mille vahel on sissesõit Õllepruuli tänavale 
Õllepruuli tänava nimi taastati 2012. aastalÕllepruuli tänava nime taastamine Kesklinnas, RT IV, 16.04.2013, 58. Nimekomisjoni selgituse kohaselt oli kujunenud olukord, kus endise Õllepruuli tänava asemel on nimetu kvartalisisene tee, samas paikneb Tuvi tänav nii, et Laidoneri villa ei asu loogiliselt selle ääres, kuna kinnistule ligipääs toimub Suur-Ameerika tänava poolt. Seega polnud aadress mitte ainult ajalooliselt problemaatiline, vaid ka praktiliselt ebasobiv, kuna tihti ei leitud selle järgi maja üles. Linnavalitsuse nimekomisjon toetas kodanikualgatust, sest põliste eestipäraste toponüümide taastamine on üks Eesti kohanimekorralduse prioriteete. Nimekomisjoni seisukoht oli, et ajaloolise nime taastamine on vajalik ja põhjendatud. Õllepruuli tänava nimi, mis tulenes ilmselt pruulikoja lähedusest, on huvitav ja omapärane ning väärt Tallinna tänavanimede maastikku rikastamaTallinnas taastatakse Õllepruuli tänav, www.postimees.ee, 6. veebruar 2012.

Endisest Õllepruuli tänava sihist oli looduses säilinud Pärnu maantee 48 parklast lääne suunas Laidoneri villa väravani kulgev lõik. Sealt alates kulges olemasolev tänav peaaegu täisnurkse pöördega lõunasuunas Suur-Ameerika tänavani. Kuna tänava ja selle järgi adresseeritud majade ülesleidmise huvides ei saa tänav alata tupikuga, otsustati muuta Õllepruuli tänava ajaloolist suunda ja viia tänava algus Suur-Ameerika tänavale.
 Hoonestus 
Eramajas Õllepruuli 5 elas aastatel 1922–1940 Johan Laidoner; maja on tunnistatud kinnismälestiseks. (vaadatud 08.04.2021) Kindral Johan Laidoner tellis Edgar Johan Kuusikult projekti Gerhard von Kügelgeni Friedheimi suvemõisa vanale vundamendile rajada uue hoone (osaliselt endise häärberi koopiana)Jaak Juskega kadunud Eestit avastamas: Laidoneri villa ja Õllepruuli tänava lugu, forte.delfi.ee, 20.08.2016, mida tuntakse Laidoneri villa nime all. Eesti NSV ajal paiknes majas (Tuvi tänav 12) Eesti NSV Riiklik Kunstiinstituudi arhitektuurikateeder, samuti noorte naturalistide jaam. 

Hoones resideeris 1996–2003 Ameerika Ühendriikide suursaadik EestisLaidoneri villale kinnitati mälestustahvel, menu.err.ee, 10.08.2013, samas majas elas omal ajal ka USA suursaadik Melissa Wells. Tänapäeval on maja eraomandusesLaidoneri villast saab uuesti elamu, www.postimees.ee, 27. november 2012 ja on nüüd kasutuses elamunaFotod: peaminister Rõivas üürib ajutiselt perega eluaset Laidoneri villas, www.postimees.ee, 20. oktoober 2016. Tallinna kesklinna valitsus andis 2013. aastal väljapaistvaima teo auhinna ajaloo alal ettevõtja Gert Tiivasele, kes koos abikaasa Kristiga renoveeris kunagise Johan Laidoneri villaTiivased said Laidoneri villa taastamise eest autasu, www.aripaev.ee, 14. veebruar 2014. Hoone juurde aeda on paigutatud Johan Laidoneri büst. 

Õllepruuli 6 (endine Suur-Ameerika 4) asub kunagine Tallinna Eesti Põllumeeste Seltsi Põllumeeste kodu võõrastemaja hooneVõõrastemaja Põllumeeste Kodu tegewus., Ühistegelised Uudised, nr. 8, 21 veebruar 1931 tänapäeval kortermaja. Võõrastemaja tegutses hoones kuni 1930. aastate lõpuni.

Tõnismäe piirkond sai suuri purustusi 1944. aasta märtsipommitamises, räsida sai ka park. Pärast sõda muudeti oluliselt vana tänavavõrku. Algne Õllepruuli tänav tuli välja tänapäeva Tõnismäe tänava ja Pärnu maantee lõikumise kohal, kus nende tänavate ristumiskohas asus vanasti ka väike plats.

 Vaata ka 
Friedheimi suvemõis
Viited

 Välislingid 
Tõnismägi 16 ja Laidoneri villa

Kategooria:Kesklinna linnaosa tänavad
Kategooria:Tõnismäe